La cutremurul din 1977, în apropiere, s-a prăbușit blocul „Dunărea”, aflat lângă frumoasa biserică-monument a „Ienii” sau „Enei”. În timpul lucrărilor de degajare a resturilor, utilajele au dărâmat, chipurile, „din greșeală” și biserica Ienii aflată în stânga blocului „Dunărea”, în dreptul Institutului de Arhitectură Ion Mincu și vis-à-vis de hotelul Intercontinental și Teatrul Național. De atunci, Biserica Boteanu, preluând hramul și sufletul acesteia, se cheamă „Boteanu – Ienii”.